Official Journal L 185 , 24/07/2003 P. 0055 - 0058



ROZHODNUTIE KOMISIE zo 17. júla 2003, ktorým sa mení a dopĺňa rozhodnutie 2000/96/ES vzhľadom na činnosť vyhradených sietí dohľadu (oznámené pod číslom dokumentu C(2003) 2522) (Text s významom pre EHP) (2003/542/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na rozhodnutie č. 2119/98/ES Európskeho parlamentu a Rady z 24. septembra 1998, ktorým sa ustanovuje sieť pre epidemiologický dohľad a kontrolu prenosných chorôb v spoločenstve[1], najmä na jeho článok 3 písm. a), b), c), d) a e), keďže: (1) V rozhodnutí Komisie č. 2000/96/ES z 22. decembra 1999 o prenosných chorobách, ktoré majú byť postupne zahrnuté do siete spoločenstva na základe rozhodnutia č. 2119/98/ES Európskeho parlamentu a Rady[2], je uvedený zoznam prenosných chorôb a špeciálnych zdravotných problémov, na ktoré sa má vzťahovať epidemiologický dohľad. (2) Je potrebné určiť tie prenosné choroby a špeciálne zdravotné problémy, ktoré už sú pokryté vyhradenou sieťou dohľadu, aby sa zabezpečila účinná činnosť týchto sietí a aby si určené štruktúry/orgány uvedomili svoju zodpovednosť. (3) Každý členský štát by mal vybrať kontaktné miesta, ktorými môžu byť inštitúcie, služby, oddelenia alebo iné orgány, aby sa zabezpečilo, že sieť spoločenstva bude pravidelne a bezodkladne informovaná o udalostiach, údajoch, štatistike a informáciách týkajúcich sa prenosných chorôb a špeciálnych zdravotných problémov, na ktoré sa vzťahujú vyhradené siete dohľadu. Jedno z týchto kontaktných miest alebo iný príslušný subjekt by pôsobili ako koordinačná štruktúra. (4) Pracovné postupy vyhradenej siete dohľadu treba oznámiť do siete spoločenstva s cieľom zlepšenia porovnateľnosti a zlučiteľnosti údajov. (5) Opatrenia ustanovené v tomto nariadení sú v súlade so stanoviskom výboru zriadeného podľa článku 7 rozhodnutia č. 2119/98/ES, PRIJALA TOTO ROZHODNUTIE: Článok 1 Rozhodnutie 2000/96/EHS sa mení a dopĺňa takto: 1. Text v článku 4 sa stáva odsekom 1 a pridáva sa tento odsek 2: "2. Prenosné choroby a špeciálne zdravotné problémy, ktoré sú už pokryté vyhradenou sieťou dohľadu, sú v prílohe I označené hviezdičkou. Členské štáty prostredníctvom svojich určených štruktúr a/alebo orgánov ustanovia kontaktné miesto pre každú vyhradenú sieť dohľadu, ktoré bude poverené ako zástupca členského štátu na poskytovanie údajov a informácií v súlade s článkami 3 a 4 rozhodnutia č. 2119/98/ES. Každá vyhradená sieť dohľadu bude zbierať príslušné údaje o dohľade a informácie a zabezpečí koordináciu v rámci svojej štruktúry a bezodkladne ich oznámi do siete spoločenstva. Vyhradená sieť dohľadu tiež poskytne sieti spoločenstva svoje pracovné postupy, pričom sa uvedú aspoň body uvedené v prílohe III." 2. Prílohy k rozhodnutiu 2000/96/ES sa menia a dopĺňajú, ako je uvedené v prílohe III k tomuto rozhodnutiu. Článok 2 Toto rozhodnutie je adresované členským štátom. V Bruseli 17. júla 2003 Za Komisiu David BYRNE člen Komisie PRÍLOHA Prílohy smernice 2000/96/ES sa menia a dopĺňajú takto: 1. Príloha I sa nahrádza takto: "PRÍLOHA I 1. PRENOSNÉ CHOROBY A ŠPECIÁLNE ZDRAVOTNÉ PROBLÉMY, KTORÉ MAJÚ BYŤ POSTUPNE POKRYTÉ SIEŤOU SPOLOČENSTVA PODĽA ČLÁNKU 1 1.1. Pre prenosné choroby a špeciálne zdravotné problémy uvedené v tejto prílohe sa bude vykonávať dohľad v rámci siete spoločenstva štandardizovaným zbieraním a analyzovaním údajov spôsobom, ktorý bude stanovený pre každú prenosnú chorobu a špecifický zdravotný problém, keď budú vytvorené špecifické vyhradené siete dohľadu spoločenstva. 2. CHOROBY 2.1. Choroby, ktorým sa dá predísť očkovaním Záškrt Infekcie vyvolané Haemophilus influenza skupiny B( Chrípka* Osýpky* Zápal príušníc čierny kašeľ* Detská obrna Rubeola Pravé kiahne Tetanus 2.2. Sexuálne prenášané choroby Chlamýdiové infekcie Gonokokové infekcie HIV infekcia( Syfilis 2.3. Vírusová hepatitída Hepatitída A Hepatitída B Hepatitída C 2.4. Choroby spôsobené potravinami a vodou a choroby environmentálneho pôvodu Antrax Botulizmus Kampylobakterióza Kryptosporidióza Giardiáza Infekcie vyvolané enterohemoragickým E. coli* Leptospiróza Listerióza Salmonelóza* Šigelóza Toxoplazmóza Trichinóza Yersinióza 2.5. Iné choroby 2.5.1.Choroby prenášané nekonvenčnými pôvodcami Prenosné spongioformné encefalopatie, variant Creutzfeldt-Jakobovej choroby* 2.5.2. Choroby šíriace sa vzduchom Legionelóza* Meningokoková meningitída( Pneumokokové infekcie Tuberkulóza* 2.5.3. Zoonózy (iné ako uvedené v bode 2.4.) Brucelóza Echinokokóza Besnota Q-horúčka Tularémia 2.5.4. Závažné importované choroby Cholera Malária Mor Vírusové hemoragické horúčky*. 3. ŠPECIÁLNE ZDRAVOTNÉ PROBLÉMY 3.1. Nozokomiálne infekcie 3.2. Antimikrobiálna rezistencia*" 2. Dopĺňa sa táto príloha III: "PRÍLOHA III BODY, KTORÉ JE POTREBNÉ UVIESŤ V PREVÁDZKOVÝCH POSTUPOCH VYHRADENÝCH SIETÍ DOHĽADU, KTORÉ JE POTREBNÉ PREDKLADAŤ DO SIETE SPOLOČENSTVA PODĽA ČLÁNKU 4.2. 1. Koordinačná štruktúra a proces rozhodovania. 2. Správa riadenia projektu a dohľad. 3. Definícia prípadov, povaha a druh údajov, ktoré sa majú zbierať. 4. Manažment údajov a ich ochrana, vrátane prístupu k údajom a dôvernosti 5. Spôsoby, akými sa údaje upravia, aby boli porovnateľné a zlučiteľné (požiadavky na kvalitu a platnosť údajov). 6. Príslušné technické prostriedky a postupy, ktorými sa majú údaje rozširovať a analyzovať na úrovni spoločenstva (rozširovanie údajov a oznamovanie). 7. Navrhované aktivity týkajúce sa verejného zdravia, postupy na kontrolu infekcií a laboratórne postupy." [1] Ú. v. ES L 268, 3.10.1998, s. 1. [2] Ú. v. ES L 28, 3.2.2000, s. 50. ( Tie prenosné choroby a špeciálne zdravotné problémy, ktoré sú pokryté vyhradenou sieťou, sú označené hviezdičkou. ( Tie prenosné choroby a špeciálne zdravotné problémy, ktoré sú pokryté vyhradenou sieťou, sú označené hviezdičkou. ( Tie prenosné choroby a špeciálne zdravotné problémy, ktoré sú pokryté vyhradenou sieťou, sú označené hviezdičkou.